קרלוס גמארה

קרלוס גמארה (בספרדית: Carlos Gamarra, נולד ב-17 בפברואר 1971 בפרגוואי) הוא כדורגלן עבר ששיחק כבלם בנבחרת פרגוואי ובמספר קבוצות באירופה ואמריקה הדרומית.

גמארה היה קפטן נבחרת פרגוואי בכדורגל ונחשב לשחקן התורם ביותר לנבחרתו כאשר הופיע בה 110 פעמים וכבש 11 שערים.
קרלוס גמארה ידוע בעיקר בזכות מנהיגותו כשחקן ובזכות יכולת התיקול שלו מה שהפך אותו לאחד הבלמים המוערכים באמריקה הדרומית.

קריירה
גמארה התחיל את הקריירה שלו במועדון סרו פורטניו ב 1991 וזכה יחד עם קבוצתו באליפות הליגה פרגוואי
לעונת 1992-1993 הוא עבר לקבוצת אינדפנדיינטה מהליגה בארגנטינה ולאחר זמן קצר חזר לקבוצתו סרו פורטניו.

בשנת 1995 הוא הצטרף לקבוצה אינטרנסיונל מברזיל שם עשה את הפריצה שלו ובשנת 1997 הוא עבר לקבוצה בנפיקה הפורטוגלית אך שיחק שם רק עונה אחת שלאחריה חזר לקבוצה קורינתיאנס מליגת העל הברזילאית.

לאחר שסיים את עונת 1999 עם קבוצת הכדורגל הברזילאית קורינתיאנס, הוא עבר לה ליגה, לקבוצת אתלטיקו מדריד. אתלטיקו ירדו לליגה השנייה וגמארה חזר לברזיל, הפעם הצטרף לפלמנגו (כדורגל). עונת 2001-2002 הייתה מוצלחת יותר עבור גמארה, הוא הצטרף לא.א.ק. אתונה ביוון, ששיחק בה 24 משחקים בליגה וזכה איתה בגביע היווני.

בשנת 2002 הוא הצטרף לאינטר מהליגה האיטלקית לעונת 2002-2003. עם ראשית עונת הטרום שלו, הוא הבקיע את שער הניצחון בגביע פירלי האחרון נגד רומא. העונה הבאה שלו במועדון הייתה מוצלחת פחות, אינטר סיימו במקום הרביעי בליגה, וגמארה עשה רק 10 הופעות. הוא נשאר באינטר לקראת עונת 2004-2005, אך לאחר עונה נוספת שבילה בעיקר על הספסל הוא הצטרף לפלמיירס מברזיל ביולי, 2005. בשנת 2007, החליט גמארה לחזור לפרגוואי לסיום הקריירה, הוא חתם באולימפיה ושם פרש.

קישורים חיצוניים

 הופעות במדי נבחרת פרגוואי

כדורגלנים פרגוואים
בלמי כדורגל פרגוואים
כדורגלני סרו פורטניו
כדורגלני אינדפנדיינטה
כדורגלני אינטרנסיונל
כדורגלני בנפיקה ליסבון
כדורגלני קורינתיאנס
כדורגלני אתלטיקו מדריד
כדורגלני פלמנגו
כדורגלני א.א.ק. אתונה
כדורגלני אינטר מילאנו
כדורגלני פלמיירס
כדורגלני קלוב אולימפיה
כדורגלני נבחרת פרגוואי
כדורגלנים באולימפיאדת ברצלונה (1992)
כדורגלני קופה אמריקה 1993
כדורגלני קופה אמריקה 1995
כדורגלני קופה אמריקה 1997
כדורגלני קופה אמריקה 1999
כדורגלני מונדיאל 2002
כדורגלני קופה אמריקה 2004
כדורגלני מונדיאל 2006
פרגוואים שנולדו ב-1971